open-index/open-wikipedia-markdown huggingface dataset:
Viss zudis

**"Viss zudis"** () ir 2013. gada Kanādas un ASV drāmas filma, kuras režisors un scenārija autors ir J. C. Čendors. Filmas vienīgais aktieris ir Roberts Redfords, kurš atveido jūrā pazudušu vīrieti. "Viss zudis" ir Čendora otra režisētā filma pēc "Riska robeža" (2011).

Filmas "Viss zudis" pirmizrāde notika . Filmu nominēja vairākām balvām, tai skaitā Amerikas Kinoakadēmijas balvai kategorijā "Labākā skaņas montāža". Filma saņēma Zelta globusa balvu kategorijā "Labākais skaņu celiņš", bet Redfordu nominēja kategorijā "Labākais aktieris drāmas filmā". Filma guva arī pozitīvas kritiķu atsauksmes un iekļuva vairāku kritiķu gada labāko filmu sarakstos. Tīmekļa vietnē *[[Rotten Tomatoes]]* filmai ir 94% vērtējums.

## Atsauces

## Ārējās saites
Druķi

**Druķi** ir ciems Jēkabpils novada Kūku pagastā. Apdzīvotā vieta atrodas pagasta rietumdaļā 600 m uz ziemeļiem no pagasta centra Zīlāniem, 6 km no novada centra Jēkabpils un 147 km no Rīgas.

Ciems atrodas uz ziemeļiem no dzelzceļa līnijas Krustpils—Rēzekne II, kas to atdala no Zīlānu ciema.

Druķos dzimis Tautas padomes loceklis Alberts Drukerts.

1897. gadā luterāņu ciemā bija 7 sētas ar 46 cilvēkiem.
## Atsauces
Reptile (filma)

***Reptile*** ir 2023. gada ASV spraiga sižeta trillera filma, kuras režisors ir Grānts Singers. Filmā galvenās lomas atveido Benisio del Toro, Džastins Timberleiks un Ališija Silverstone.

Filma stāsta par policijas detektīvu, kurš izmeklē jaunas nekustāmā īpašuma aģentes slepkavību.

Filmas *Reptile* pirmizrāde notika  Toronto Starptautiskajā kinofestivālā. Kopš  filma pieejama straumēšanas platformā *[[Netflix]]*. Filma saņēma atšķirīgus kritiķu vērtējumus un tīmekļa vietnē Rotten Tomatoes filmai ir 45% vērtējums.

## Atsauces

## Ārējās saites
Brēdiķi

**Brēdiķi**, agrāk **Bradjaki**, ir ciems Jēkabpils novada Kūku pagastā. Apdzīvotā vieta atrodas pagasta ziemeļdaļā 6 km no pagasta centra Zīlāniem, 10 km no novada centra Jēkabpils un 150 km no Rīgas.

Ciems atrodas Brēdiķu kalna virsotnē, Baļotes ezera dienvidu krastā un uz ziemeļiem no dzelzceļa līnijas Krustpils—Rēzekne II.

1897. gadā ciemā bija 7 sētas ar 46 cilvēkiem.

## Atsauces
F. Gērijs Grejs

**Fēlikss Gērijs Grejs** (; dzimis ) ir amerikāņu kinorežisors un producents.

Savas karjeras sākumā bijis tādu mūziķu kā *[[Ice Cube]]*, *[[Dr. Dre]]*, TLC un *[[Outkast]]* mūzikas videoklipu režisors.

Savu pirmo pilnmetrāžas filmu, komēdiju "Piektdiena" (*Friday*), režisējis 1995. gadā. Vēlāk bijis tādu filmu kā *[[Set It Off]]* (1996), *[[The Negotiator]]* (1998), "Pats par sevi" (*A Man Apart*, 2003), "Itālijas variants" (2003), "Vēsā mierā" (*Be Cool*, 2005), "Likumpaklausīgs pilsonis" (2009), "Ielu balsis" (2015) un "Vīri melnā: Globālie draudi" (2019) režisors. Bijis arī "Ātrs un bez žēlastības" filmu sērijas astotās filmas režisors.

## Ārējās saites
Noa Sentineo

**Noa Gregorijs Sentineo** (; dzimis ) ir amerikāņu aktieris.

Savu aktiera karjeru sācis televīzijā, kur atveidojis galveno lomu seriālā *[[The Fosters]]* (2015—2018). Kļuvis atpazīstams ar lomām *[[Netflix]]* romantiskajās komēdijās, kā *[[To All the Boys I've Loved Before]]* (2018), *[[Sierra Burgess Is a Loser]]* (2018) un *[[The Perfect Date]]* (2019). 2022. gadā piedalījies supervaroņu filmā "Melnais Ādams" un *Netflix* spiegu seriālā *[[The Recruit]]*.

## Filmogrāfija

## Ārējās saites
Bangsamoro

**Bangsamoro autonomais reģions musulmaņu Mindanao** vai **BARMM** (, , ) ir viens no Filipīnu reģioniem valsts dienvidos, vienīgais autonomais reģions valstī. Iekļauj 5 provinces un 1 neatkarīgo pilsētu. Reģiona faktiskais centrs un lielākā pilsēta ir Kotabato, bet formāli administratīvais centrs ir Paranga. Reģiona nosaukums veidots no malajiešu valodas *bangsa* — ‘nācija’ un musulmaņu etnosu kopējā apzīmējuma «moro». Atšķirībā no pārējās valsts, kas ir prezidentiāla republika, Bansamoro tiek ieviesta parlamentāra sistēma ar ceremoniālu reģiona galvu valī, ko nozīmē parlaments un izpildvaru galvenā ministra vadībā.

## Vēsture
Reģions dibināts 2019. gada 25. janvārī, aizvietojot no 1989. līdz 2019. gadam šajā pašā teritorijā pastāvējušo Musulmaņu Mindanao autonomo reģionu (MMAR). Bansamoro reģiona izveidošana bija rezultāts vairāku gadu ilgajām pārrunām starp Filipīnu valdību un Moro islāmisko atbrīvošanās fronti (MILF), kuru neapmierināja MMAR pilnvaru apjoms iekšējai pašpārvaldei. Sarunu rezultātā 2014. gadā tika noslēgts Visaptverošais nolīgums par Bangsamoro. Sarunu turpinājumā Filipīnu Kongress izstrādāja un retificēja reģiona pamatdokumentu Bangsamoro pamatlikumu (*Bangsamoro Organic Law*), kas parakstīts 2018. gada 26. jūlijā. Pēc likuma izsludināšanas tika sarīkots divdaļīgs plebiscīts — viens MMAR iedzīvotājiem par reģiona likvidēšanu un BARMM izveidošanu un otrs tika sarīkots pierobežas provinču pašvaldībās ar pārsvarā musulmaņu iedzīvotājiem par pievienošanos BARMM. Otra plebiscīta rezultātā 63 barangajas Kotabato provincē izteikušas vēlmi pievienoties Bangsamoro reģionam — faktiski šīs barangajas pašlaik (2024) pārvalda Bangsamoro, bet teritoriāli tās joprojām pieskaitītas Soksksarhenas reģiona Kotabato provincei.

## Ģeogrāfija
Reģions ģeogrāfiski dalās divās daļās — reģiona centrs Kotabato un trīs provinces atrodas Mindanao salā Sulavesi jūras Moro līča austrumu piekrastē, bet vēl trīs provinces atrodas Sulu arhipelāga salās. Robežojas Magindanao salā ar Ziemeļmindanao ziemeļos un ziemeļaustrumos un ar Soksksarhenu dienvidos un dienvidaustrumos. Basilanas salā robežojas ar Zamboangas Pussalai piederošo Isabelas pilsētu.

## Administratīvais iedalījums
thumb|400px|left|upright=0.95|Bangsamoro autonomā reģiona administratīvais iedalījums
 

**Piezīmes**

## Atsauces

## Ārējās saites
Plankumainais suņstobrs

**Plankumainais suņstobrs** (*Conium maculatum*) ir ļoti indīgs daudzgadīgs čemurziežu dzimtas lakstaugs. Tā dabiskais izplatības areāls ir Eiropa un Ziemeļamerika, bet mūsdienās tas kā invazīva suga ir sastopams arī citur. Tie spēj izaugt līdz 2,4 m augsti. Lapas ir divkārši saliktas un līdzīgas pētersīļiem. Zied vasarā ar baltiem ziediem. Plankumainajam suņstobram ir ārkārtīgi indīga sula, kas satur koniīnu. Koniīns ietekmē zīdītāju centrālo nervu sistēmu, izraisot muskuļu paralīzi, kā rezultātā var apstāties elpošana un iestāties nāve, tāpēc ir svarīgi izvairīties no saskares ar šo augu.

## Ārējās saites
Likumpaklausīgs pilsonis

**"Likumpaklausīgs pilsonis"** () ir 2009. gada ASV spraiga sižeta trillera filma, kuras režisors ir F. Gērijs Grejs. Filmā galvenās lomas atveido Džeimijs Fokss, Džerards Batlers, Brūss Makgils, Kolms Mīnijs, Leslija Biba, Maikls Irbijs, Redžina Hola un Vaiola Deivisa.

Filma stāsta par vīrieti, kurš par savas sievas un meitas slepkavību vēlas atriebties ne tikai slepkavam, bet arī kriminālajai tiesību sistēmai.

Filmas "Likumpaklausīgs pilsonis" pirmizrāde notika . Filma bija komerciāli veiksmīga, nopelnot 127,9 miljonus ASV dolāru, bet saņēma negatīvas kritiķu atsauksmes, lai gan skatītāju vērtējums ir pozitīvāks.

## Atsauces

## Ārējās saites
Skramāni

**Skramāni** ir ciems Jēkabpils novada Kūku pagastā. Apdzīvotā vieta atrodas pagasta ziemeļdaļā, 2 km no Jaunās muižas, 4 km no pagasta centra Zīlāniem, 9 km no novada centra Jēkabpils un 149 km no Rīgas.

Ciemu veido 11 viensētas. Tas ir izvietojies Lagzdes ielejas nogāzē, nomaļus autoceļam A12, kas ir daļa no Eiropas autoceļa E22.

Skramānos atrodas Skramānu kapi.

1897. gadā ciemā bija 18 sētas ar 91 cilvēku.

## Atsauces
Tīznūži

thumb|Tīznūžu ciems ap 1900. gadu. Skats no vējdzirnavām.

**Tīznūži** ir ciems Jēkabpils novada Kūku pagastā. Apdzīvotā vieta atrodas pagasta vidusdaļā, 3 km no pagasta centra Zīlāniem, 8 km no novada centra Jēkabpils un 148 km no Rīgas.

Ciemu veido 6 viensētas. Tas izvietojies abpus autoceļam V825, aptuveni pusceļā starp Zīlāniem un Laukezeru.

Līdz 20. gadsimta 80. gadiem Tīznūžu "Dzirnavu" mājās atradās vējdzirnavas. Pašlaik uz ziemeļiem no Tīznūžiem atrodas smilts karjers "Priežmala".

1897. gadā luterāņu ciemā bija 3 sētas ar 24 cilvēkiem.
## Atsauces
Kristīna Mekele

**Meri Kristīna Mekele** (; dzimusi  Orimatilā) ir somu vieglatlēte, startē trīssoļlēkšanas sacensībās.

Piedalījusies divās olimpiskajās spēlēs (, , abās iekļuvusi finālā) un četros Pasaules čempionātos, augstāko vietu iegūstot 2022. gada Pasaules čempionātā, kur bija 9.

2022. gada Eiropas čempionātā ieguva sudraba medaļu, uzstādot jaunu personisko rekordu — 14,64 m.

## Atsauces

## Ārējās saites
Monlisona

**Monlisona** (, ) ir komūna Francijas centrālajā daļā, Overņas-Ronas-Alpu reģionā, Aljē departamenta administratīvais centrs. 2021. gadā Monlisonā dzīvoja 33,3 tūkstoši iedzīvotāju. Pilsētā ir daudz vēsturisku arhitektūras pieminekļu, tajā skaitā Monlisonas kungu māja (*Château de Montluçon*), kas celta 11. un 12. gadsimtā. 19. un 20. gadsimtā Monlisona bija nozīmīga rūpniecības pilsēta, īpaši metālapstrādē un tekstilrūpniecībā.

## Atsauces

## Ārējās saites
Ciši (nozīmju atdalīšana)

**Ciši** var būt:

* Ciši — apdzīvota vieta Preiļu novada Riebiņu pagastā;
* Ciši — apdzīvota vieta Rušonas pagastā;
* Ciši — apdzīvota vieta Upmalas pagastā.
IXPE

***IXPE*** jeb ***Imaging X-ray Polarimetry Explorer*** jeb ***Explorer 97*** jeb ***SMEX-14*** ir orbitālā observatorija, kas pēta rentgenstaru polarizāciju. Šis ir ASV Nacionālās aeronautikas un kosmosa administrācijas (*NASA*) un Itālijas kosmosa aģentūras (*ASI*) kopējs projekts. Tā ir daļa no *NASA* *[[Explorer programma|Explorer]]* programmas. Kosmisko aparātu orbītā palaida 2021. gada 9. decembrī.

## Mērķi
*IXPE* pēta astronomijas objektus un ļauj kartēt melno caurumu, neitronu zvaigžņu, pulsāru, supernovu atlieku, magnetāru, kvazāru un aktīvo galaktiku kodolu magnētiskos laukus. Šo objektu apkārtējās vides augstas enerģijas rentgenstarojums var būt polarizēts — svārstīties noteiktā virzienā. Pētot rentgena staru polarizāciju, var atklāt šo objektu fiziku un gūt ieskatu par augstas temperatūras vidi, kurā tie rodas.

## Konstrukcija
Observatorija tika izgatavota uz *[[Ball Aerospace & Technologies]]* platformas *[[BCP-100]]* bāzes.

*IXPE* ir trīs identiski teleskopi, kas paredzēti kosmisko rentgena staru polarizācijas mērīšanai. Katra sistēma darbojas neatkarīgi, lai nodrošinātu dublēšanu, un to veido spoguļa moduļa komplekts, kas fokusē rentgena starus uz polarizācijas jutīgu attēlveidošanas detektoru. 4 m fokusa attālums tiek sasniegts, izmantojot izvēršamu strēli. Polarizācijas jutīgo detektoru izgudroja un izstrādāja Itālijas zinātnieki no *Istituto Nazionale di AstroFisica* (*INAF*) un *Istituto Nazionale di Fisica Nucleare* (*INFN*), un to finansēja *ASI*.

## Lidojuma gaita
*IXPE* tika palaists  06:00 *[[UTC]]* ar nesējraķeti *[[Falcon 9 Block 5]]* no Kenedija Kosmosa centra starta laukuma *LC-39A*. Observatoriju ievadīja 540 km apļveida orbītā ar slīpumu 0,2°.

2022. gada 11. janvārī tika publicēts supernovas atlieku Kasiopeja A pirmās gaismas attēls.

## Atsauces

## Ārējās saites
* IXPE NASA Marshall Space Flight Center 
* IXPE Overview NASA 
* IXPE ASI 
* IXPE (SMEX 14, Explorer 97) Gunter Dirk Krebs 
* IXPE n2yo.com, orbītas parametri
Nostr

***Nostr*** (no , "piezīmes un cita informācija, ko pārraida retranslatori") ir tīkla protokols, kas ļauj veidot decentralizētus izkliedētus sociālos tīklus. Ieraksti ir elektroniski parakstīti un noturīgi pret cenzūru. To autoru identitāte ir publiskā atslēga, tā nav piesaistīta specifiskam serverim vai domēna vārdam. Džeks Dorsijs, viens no *[[Twitter]]* dibinātājiem, atbalsta *Nostr* izstrādi.

## Skatīt arī
* *[[ActivityPub]]* — decentralizēts sociālo tīklu protokols
* *[[BlueSky]]* — sociālais tīkls
* *[[Mastodon (programmatūra)|Mastodon]]* — programmatūra pašmitinātu sociālo tīklu pakalpojumu darbināšanai
* *[[OStatus]]* — atvērts mikroblogošanas protokols
* *[[Webmention]]* — atvērts, decentralizēts sociālā tīmekļa paziņojumu standarts

## Atsauces

## Ārējās saites
* Nostr GitHub lapa
Spēles (Kūku pagasts)

**Spēles**, agrāk **Spēles-Kazaki**, ir ciems Jēkabpils novada Kūku pagastā. Apdzīvotā vieta atrodas pagasta vidusdaļā, 4 km no pagasta centra Zīlāniem, 8 km no novada centra Jēkabpils un 148 km no Rīgas.

Ciemu veido 5 viensētas. Tas izvietojies nomaļus no autoceļa V825, aptuveni pusceļā starp Zīlāniem un Laukezeru.

1897. gadā luterāņu ciemā bija 4 sētas ar 30 cilvēkiem.
## Atsauces
Sūnu Paleja

**Sūnu Paleja**, arī **Sūņu Palejas** vai **Siuņu Paleja** (), ir ciems Jēkabpils novada Kūku pagastā. Apdzīvotā vieta atrodas pagasta ziemeļdaļā 2 km no Kūkām, 9 km no pagasta centra Zīlāniem, 13 km no novada centra Jēkabpils un 154 km no Rīgas.

Gar Sūnu Paleju ved autoceļš A12, kas ir daļa no Eiropas autoceļa E22. Šajā vietā tas krustojas ar autoceļu V789, no kā atzarojas autoceļš V814. Ciemā atrodas Kūku dzelzceļa stacija, kas atrodas dzelzceļa līnijā Krustpils—Rēzekne II. No 1920. līdz 2007. gadam Sūnu Palejā atradās Sūnu pamatskola līdz to pārcēla uz citām telpām Kūkās. Sūnu Palejā atrodas smilts un grants karjers "Caunas" un asfaltbetona rūpnīca.

Ciems atrodas Lagzdes ielejā, kur tā veido pārrāvumu Madonas — Trepes valnī.

1897. gadā luterāņu ciemā bija 18 sētas ar 80 cilvēkiem.
## Atsauces
Zīlāni (Kūku pagasts)

**Zīlāni**, arī **Zīlānu Dārziņi** un **Buši**, ir vasarnīcu ciems Jēkabpils novada Kūku pagastā. Apdzīvotā vieta atrodas pagasta rietumdaļā 2 km no pagasta centra Zīlāniem, 5 km no novada centra Jēkabpils un 145 km no Rīgas. Ciemā ir 6 ielas: Alkšņu, Kārklu, Lapu, Līča, Stādu un Strautu iela.

Apdzīvotā vieta atrodas Lagzdes kreisajā krastā.

## Atsauces
Dovile Kilti

**Dovile Kilti** (; dzimusi **Dovile Dzindzaletaite** (*Dovilė Dzindzaletaitė*)  Šauļos) ir Lietuvas vieglatlēte, trīssoļlēcēja. D. Kilti bija Lietuvas rekordiste trīssoļlēkšanā, līdz 2019. gada 30. jūnijā viņas rekordu pārspēja Diāna Zagainova. 2012. gada Pasaules junioru čempionāta sudraba medaļas ieguvēja.

Piedalījusies četros Pasaules čempionātos, augstāko vietu izcīnot 2019. gadā Dohā, kur palika 14. vietā.

D. Kilti ir precējusies ar britu sprinteri Ričardu Kilti. Ģimenē dzimis dēls, kura piedzimšana liedza D. Kilti startēt 2016. gada olimpiskajās spēlēs. Piedalījās  Parīzē, kur kvalifikācijā aizlēca 13,64 metrus un ieņēma 25. vietu, neiekļūstot finālā.

## Atsauces

## Ārējās saites
Japānas hurma

**Japānas hurma** (*Diospyros kaki*), arī **austrumu hurma**, ir ebenkoku ģints suga. Lai arī sugas latviskais nosaukums norāda uz Japānu, tā dabiskais izplatības areāls ir Ķīna. Mūsdienās to kultivē arī Japānā un citur pasaulē. Tā ir visplašāk kultivētā ebenkoku suga, un no tās iegūtos augļus cilvēki lieto uzturā. Augļus sauc par **hurmu** vai par **persimoniem**. Auglis ir tomātam līdzīgs, oranžā krāsā. Atkarībā no šķirnes, mainās tā garša — tas var būt gan salds, gan rūgtens. Novākšanas brīdī tie ir cieti un tad tie speciāli tiek nostāvināti, lai iegūtu mīkstumu. Hurma satur daudz vitamīnus (A un C vitamīns) un minerālvielas (kālijs, dzelzs), kā arī šķiedrvielas. Hurmu var ēst svaigā veidā, bet to izmanto arī saldo ēdienu, salātu un sulu gatavošanā.

## Ārējās saites
Ilzenieki

**Ilzenieki** ir vasarnīcu ciems Jēkabpils novada Kūku pagastā. Apdzīvotā vieta atrodas pagasta centrālajā daļā 7 km no pagasta centra Zīlāniem, 12 km no novada centra Jēkabpils un 153 km no Rīgas. Ciemā ir 9 ielas: Ezera, Īsā, Jūlijas, Kalna, Līkumu, Priežulejas, Sila, Vasaras un Ziedu iela.

Apdzīvotā vieta atrodas Ildzenieku ezera ziemeļu krastā, Laukezera dabas parka teritorijā un Madonas — Trepes vaļņa dienvidu galā.

## Atsauces
Kūku Pasile

**Kūku Pasile**, agrāk **Pasilnieki**, ir mazciems Jēkabpils novada Kūku pagastā. Apdzīvotā vieta atrodas pagasta ziemeļaustrumos 10 km no pagasta centra Zīlāniem, 15 km no novada centra Jēkabpils un 155 km no Rīgas.

Ciems atrodas autoceļa V814 malā. Tas izvietojies Madonas — Trepes vaļņa malā, blakus ielejai, kas valnī veido pārrāvumu.

## Atsauces
Polijas Bruņotie spēki

**Polijas Republikas Bruņotie spēki** () ir Polijas karaspēks, kas ir paredzēta valsts brīvības, demokrātijas, neatkarības un teritoriālās nedalāmības aizsardzībai.

## Skaits
2013. gadā Polijas Bruņoto spēku kopējais skaits bija aptuveni 120 000.

2023. gadā Polijas Bruņoto spēku sastāvā bija: 202,1 tūkstoši profesionālo karavīru un 350 tūkstoši teritoriālās aizsardzības kaujinieku.

Pēc tam, kad Krievijas Federācijas karaspēks iebruka Ukrainā, Polijas prezidents Andžejs Duda parakstīja likumu "Par tēvzemes aizsardzību", saskaņā ar kuru Polijas armiju modernizēs un tās skaitlisko sastāvu dubultos līdz  karavīriem.

## Vēsture

### Armijas izveidošanās
Pirmā pasaules kara laikā poļu leģioni tika izveidoti Galīcijā, Polijas dienvidu daļā, ko okupēja Austroungārija. Leģioni tika izformēti pēc tam, kad centrālās lielvalstis nespēja nodrošināt Polijas neatkarības garantijas pēc kara. Ģenerālis Juzefs Hallers, Polijas leģiona otrās brigādes komandieris, 1917. gada beigās pārgāja pretinieku pusē un caur Murmansku aizveda daļu sava karaspēka uz Franciju, kur izveidoja Zilo armiju. Tam pievienojās vairāki tūkstoši poļu brīvprātīgo no ASV, un armija karoja Francijas frontē 1917. un 1918. gadā.

Sākoties Otrajam pasaules karam, 1939. gada 1. septembrī nacistiskā Vācija iebruka Polijā, un Polijas spēkus sagrāva Vācijas uzbrukums 1939. gada septembrī, kam 1939. gada 17. septembrī sekoja Padomju Savienības iebrukums. Dažas poļu vienības aizbēga no okupētās valsts un pievienojās sabiedroto spēkiem, kas cīnījās citos karadarbības teātros, savukārt Polijā palikušie sašķēlās *[[Armia Krajowa]]* ("Tēvijas armija") partizānu vienībās un citās partizānu grupās, kas slēptā veidā cīnījās pret ārvalstu okupantiem. Tādējādi no 1939. gada Polijas Bruņotajiem spēkiem bija trīs atzari; Polijas bruņotie spēki Rietumos, *Armia Krajowa* un citas pretošanās organizācijas, kas cīnījās pret vāciešiem Polijā, kā arī Polijas bruņotie spēki Austrumos, kas vēlāk kļuva par pēckara komunistisko Polijas Tautas armiju (LWP).

## Bruņoto spēku struktūra
Polijas Bruņoto spēku lielums sastāda + karavīru. 2023. gadā bruņoto spēku struktūru veidoja piecas bruņoto spēku daļas:
* Polijas Sauszemes spēki (): , rezervē +
* Polijas Gaisa spēki (): 
* Polijas Jūras spēki (): 
* Polijas Speciālie spēki (): 4000
* Polijas Teritoriālās aizsardzības spēki (): 

Visas piecas ieroču šķiras atbalsta:
* Militārā infrastruktūra: , ieskaitot:
** Polijas Nacionālās aizsardzības ministrija ()
** Centrālais atbalsts
** Militārā pavēlniecība
** Militārās piegādes ķēdes pārvaldība un militārā loģistika
* Kara žandarmērija (): 4500

## Atsauces

## Ārējās saites

* Polijas Nacionālās aizsardzības ministrijas oficiālā tīmekļa vietne 
* Poļu karaspēka ģenerālštāba oficiālā tīmekļa vietne 
* Bruņoto spēku Operatīvās pavēlniecības oficiālā tīmekļa vietne 
* Kara žandarmērijas oficiālā tīmekļa vietne
Niagāra (filma)

**"Niagāra"** () ir 1953. gada ASV *[[film noir]]* trillera filma, kuras režisors ir Henrijs Hetavejs. Filmā galvenās lomas atveido Merilina Monro, Džozefs Kotens, Džīna Pītersa un Keisijs Adamss. "Niagāra" ir viena no retajām *film noir* krāsu filmām.

Filma stāsta par diviem pāriem, kas apmeklē Niagāras ūdenskritumu. Spriedze vienā pārī starp sievu un viņas vīru noved līdz slepkavībai.

Filmas "Niagāra" pirmizrāde notika  un to izplatīja *[[20th Century Studios|20th Century Fox]]*. Filma "Niagāra", kopā ar 1953. gada filmām "Džentlmeņi izvēlas blondīnes" un "Kā apprecēt miljonāru" (*How to Marry a Millionaire*), bija viena no pirmajām, kas padarīja Monro par Holivudas seksa simbolu. Filma saņēma pārsvarā pozitīvas kritiķu atsauksmes un tīmekļa vietnē *[[Rotten Tomatoes]]* tai ir 78% vērtējums.

## Sižets

Rejs (Keisijs Adamss) un Pollija (Džīna Pītersa) Katleri aizkavētā medusmēnesī ierodas pie Niagāras ūdenskrituma. Rezervētajā numuriņā viņi atrod Džordžu (Džozefs Kotens) un Rouzu (Merilina Monro) Lūmisus. Rouza viņiem pastāsta, ka Džordžs guļ un nesen pēc kara dienesta Korejā ir izrakstīts no armijas psihiatriskās slimnīcas. Katleri apmetas citā numuriņā un abi pāri iepazīstas.
left|thumb|Merilina Monro Rouzas lomā
Džordža un Rouzas laulība ir ļoti nemierīga un nestabila. Rouza ir jaunāka un ļoti pievilcīga. Džordžs ir greizsirdīgs, nomākts un aizkaitināms. Nākamajā dienā apceļojot ūdenskritumu, Pollija redz Rouzu kaislīgi skūpstam citu vīrieti, savu mīļāko Patriku.

Rouza un Patriks ir izstrādājuši plānu, lai nogalinātu Džordžu. Patrikam ir nomaļā vietā pie ūdenskrituma Džordžu jānogrūž, lai izskatītos pēc nelaimes gadījuma. Džordžs pazūd un pavisam drīz no ūdens tiek izvilkts vīrieša līķis. Kad Rouza tiek izsaukta uz morgu, lai identificētu savu vīru, viņa sabrūk, redzot, ka mirušais ir Patriks.

Pollija pēc neilga laika sastop Džordžu pie Niagāras ūdenskrituma. Viņa mēģina aizbēgt, bet Džordžs viņu tur un atzīstas Patrika nogalināšanā pašaizsardzības nolūkos. Viņš lūdz Poliju nevienam nestāstīt par savu izdzīvošanu un to, ka vēlas sākt jaunu dzīvi kaut kur citur bez Rouzas. Tomēr, kad Katleru mājā parādās policija un uzdod jautājumus, Pollija atzīst, ka redzējusi Džordžu dzīvu. Taču ne Rejs, ne policija viņai netic.

Džordžs no Pollijas uzzina, ka Rouza atrodas slimnīcā pēc nervu sabrukuma. Rouza bēg no turienes, baidoties no sava vīra atriebības. Džordžs viņu izseko, ko Rouza pamana. Rouza mēģina paslēpties tornī pie ūdenskrituma, tomēr Džordžs viņu atrod un nožņaudz. Viņš atzīstas savai mirušajai sievai, ka mīlējis viņu vairāk par visu.

Džordžs nozog vienu no ekskursiju laivām, lai aizbēgtu uz ASV. Džordžam mēģinot iedarbināt laivu, Pollija uzkāpj uz klāja. Viņa vēlas viņu atrunāt no plāna un lūdz viņu padoties policijai. Džordžs viņu pagrūž un viņa zaudē samaņu. Laivai beidzas benzīns un tā sāk dreifēt ūdenskrituma virzienā. Džordžam izdodas pēdējā brīdī izlaist Polliju uz klints, bet pats ar laivu nokrīt no ūdenskrituma. Polliju izglābj helikopters.

## Atsauces

## Ārējās saites
Plantācija

[thumb|Palmu plantācija [Izraēla|Izraēlā]]
**Plantācija** (no  — 'stādīšana') ir liels lauksaimniecības uzņēmums, kurā regulāri nodarbina algotu darbaspēku un kurā audzē kultūraugus pārdošanai.

## Vēsture
Sākotnēji plantāciju lauksaimniecība bija saistīta ar verdzību. 15. gadsimtā Venēcijas un Dženovas Republikas pirmās izveidoja plantācijas Vidusjūras salās, kur strādāja vergi, un vēlāk šī sistēma tika veiksmīgi izmantota Rietumindijā, Brazīlijā un ASV dienvidos.
thumb|Afroamerikāņi lasa kokvilnu (1913)|left
Pirmie vergi britu kolonijās Amerikā bija baltādainie, starp tiem bija sodīti noziedznieki (lielākoties dumpinieki) un "algotie kalpi" (nabadzīgi cilvēki, kuri piekrita vairākus gadus strādāt kā vergi apmaiņā pret pārcelšanos uz Ameriku). Pēc tam plantācijās sāka masveidā izmantot no Āfrikas ievesto melnādaino vergu darbu. Līdz 19. gadsimta pirmajai pusei vergu plantācijas ASV dienvidos kļuva par galveno kokvilnas piegādātāju pasaules tirgum, bet vergu plantācijas Dienvidamerikā (britu un franču Vestindijā, Kubā, Brazīlijā) — par cukura piegādātāju.

Pēc verdzības atcelšanas 19. gadsimtā ASV un citur Amerikā vergu plantācijas aizstāja lielas latifundijas, kurās izmantoja galvenokārt algotu un daļēji piespiedu darbu.

## Ārējās saites
2021. gada Eiropas čempionāts daiļslidošanā

**2021. gada [[Eiropas čempionāts daiļslidošanā]]** bija jānorisinās no 25. līdz 31. janvārim Horvātijas galvaspilsētā Zagrebā, *[[Arena Zagreb]]*. Medaļas tiktu sadalītas vīriešu, sieviešu, pāru un deju pāru slidojumos.

Par rīkotājpilsētu Zagreba tika paziņota 2018. gada jūnijā. Pilsētā iepriekš notika 1974., 1979., 2008. un 2013. gada Eiropas čempionāts.

Covid-19 pandēmijas dēļ Starptautiskā Slidošanas savienība (ISU) sacensības atcēla 2020. gada 10. decembrī. Šī bija pirmā reize kopš Otrā pasaules kara, kad Eiropas čempionāts nenotika.

2022. gada 12. oktobrī ISU paziņoja, ka Zagreba kļūs par rīkotājpilsētu 2025. gada Eiropas čempionātam.

## Arēna

## Kvalifikācija
Pamatojoties uz 2020. gada Eiropas čempionāta rezultātiem, katra Eiropas ISU dalībvalsts katrā disciplīnā varēja iesniegt vienu līdz trīs pieteikumus.

* 

## Atsauces

## Ārējās saites

*
Henrijs Hetavejs

**Henrijs Hetavejs** (; dzimis , miris ) bija amerikāņu kinorežisors un producents. Vislabāk pazīstams kā vesternu režisors, kur galvenās lomas atveidoja Rendolfs Skots un Džons Veins. Vairākās viņa filmās tēloja Gērijs Kūpers.

## Biogrāfija
1923. gadā sācis strādāt pie mēmajām filmām, esot režisoru Viktora Fleminga un Jozefa fon Šternberga asistents. Savu pirmo filmu, vesternu *[[Heritage of the Desert]]*, režisējis 1932. gadā. 1930. gadu sākumā režisējis vēl vairākus vesternus.

Hetaveja 1935. gada piedzīvojumu filma "Bengālijas ulāna dzīve" (*The Lives of a Bengal Lancer*) ar Gēriju Kūperu galvenajā lomā guva lielus panākumus un tika nominēta Amerikas Kinoakadēmijas balvai kategorijā "Labākā filma". Hetavejs arī par šo filmu saņēma savu vienīgo nomināciju kategorijā "Labākais režisors". 1930. gados režisējis arī tādas filmas kā *[[Peter Ibbetson]]* (1935), *[[The Trail of the Lonesome Pine]]* (1936), *[[Souls at Sea]]* (1937) un *[[The Real Glory]]* (1939).

1940. gadā strādājis *[[20th Century Studios|20th Century Fox]]* ar studijas lielāko zvaigzni Taironu Paueru filmās *[[Johnny Apollo]]* un *[[Brigham Young]]*. Tāpat 1940. gadu sākumā veidojis filmas *[[The Shepherd of the Hills]]* (1941), *[[Sundown]]* (1941), *[[Wing and a Prayer, The Story of Carrier X]]* (1944) un *[[Nob Hill]]* (1945).

1940. gados bijis arī arī vairāku *[[film noir]]* žanra filmu režisors, kā *[[The House on 92nd Street]]* (1945), *[[The Dark Corner]]* (1946), *[[13 Rue Madeleine]]* (1947), *[[Kiss of Death (1947. gada filma)|Kiss of Death]]* (1947) un *[[Call Northside 777]]* (1948).

Vēlāk atgriezies pie piedzīvojumu filmu žanra ar filmām *[[Down to the Sea in Ships]]* (1949) un *[[The Black Rose]]* (1950). 1951. gadā režisējis biogrāfisko filmu par ģenerāli Rommelu *[[The Desert Fox: The Story of Rommel]]*. Tai sekoja drāma *[[Fourteen Hours]]* (1951), kara komēdija *[[You're in the Navy Now]]* (1951), vesterns *[[Rawhide]]* (1951) un spiegu filma *[[Diplomatic Courier]]* (1952).

Viena no Hetaveja zināmākajām filmām ir *film noir* žanra "Niagāra" (1953), kas bija Merilinas Monro izlaušanās loma. Karjeras turpinājumā režisējis vesternus *[[Garden of Evil]]* (1954), *[[The Sons of Katie Elder]]* (1965), *[[Nevada Smith]]* (1966), "Īstenā drošsirdība" (*True Grit*, 1969) un *[[Shoot Out]]* (1971), piedzīvojumu filmu ar Džonu Veinu un Sofiju Lorenu *[[Legend of the Lost]]* (1957) un komēdiju *[[North to Alaska]]* (1960). Bijis arī viens no filmas "Kā tika iekaroti Rietumi" (*How the West Was Won*, 1952) režisoriem.

## Ārējās saites
Asins ziedošana

thumb|Asins ziedošana
**Asins ziedošana** ir donoru brīvprātīga asins un (vai) tās komponentu ziedošana, kā arī darbības, kuru mērķis ir organizēt un nodrošināt asins un tās komponentu savākšanas drošību.

Donoru asinis joprojām ir nepieciešamas asins pārliešanai cilvēkiem, kas cietuši no apdegumiem un traumām, sarežģītām operācijām un grūtām dzemdībām. Asins ir ļoti svarīga arī pacientiem ar hemofiliju, anēmiju un vēža pacientiem, kuri saņem ķīmijterapiju (asins vēža slimniekiem nepieciešams no 1 līdz 3 donoru asins devām dienā).

Viena asins nodošanas reize palīdz glābt 3 cilvēku dzīvības.

## Asins ziedošana Latvijā
Pirmā asins pārliešana Latvijā reģistrēta 1871. gadā, kad kādam holēras slimniekam kara hospitālī tika pārlietas asinis. Līdz 1941. gadam dažādās Latvijas slimnīcās asinis pārlietas 4000 slimniekiem.

1993. gadā Republikas asins pārliešanas stacija tiek pārdēvēta par Valsts asinsdonoru centru (VADC). Mūsdienās VADC ir Veselības ministrijas tiešās pārvaldes iestāde, kura koordinē vienota Asins dienesta darbību valstī, tādējādi nodrošinot augstas kvalitātes asins komponentu pieejamību Latvijas ārstniecības iestādēm.

## Procedūra
Vienā asins ziedošanas reizē tiek iegūti 450 ml asins un vēl 30 ml pārbaudei. Visu procedūru veic speciālisti un aprīkojums ir sterils. 30 ml tiek veiktas dažāda veida analīzes, lai pārliecinātos, ka donors ir vesels un tā asinis derīgas. Vēlāk šo analīžu rezultāti tiek nodoti arī donoram (analīžu rezultātus donors var saņemt, reģistratūrā iesniedzot iesniegumu, kurā norāda, ka vēlas saņemt rezultātu izdruku).

Lietderīgās asinis tiek sadalītas trīs komponentos:

* plazmā
* eritrocītos
* trombocītos

Asinis pēc analīžu veikšanas uzglabā krātuvēs, no kurienes tās tiek piegādātas slimnīcām. Slimnīcās ir speciālas nodaļas — asins kabineti, kas ir atbildīgi par asiņu uzglabāšanu un nodošanu citām nodaļām.

## Kompensācija
Latvijas Darba likums paredz, ka laiks, ko darbinieks pavada, nododot asinis vai asins komponentus, ir attaisnota prombūtne, pēc kuras pienākas apmaksāta atpūtas diena (darba devējam ir pienākums apmaksāt ne vairāk kā piecas atpūtas dienas pēc asins vai asins komponentu nodošanas kalendāra gada laikā).

Kompensācija pienākas izdevumiem zaudētā asins apjoma atjaunošanai, piemēram, augļu, vitamīnu vai maltītes iegādei. Tās apmērs ir noteikts Ministru kabineta noteikumos:1

* asinis donoram 5,77 eiro;
* retas asins grupas (aloimunizētiem recipientiem) asins donoram — 18,53 eiro;
* imūnam vai aloimunizētam donoram — 27,03 eiro;
* plazmaferēzes procedūras donoram — 17,07 eiro;
* citaferēzes procedūras donoram — 28,46 eiro;
* asins donoram, kas nodod asinis pēc Valsts asins donoru centra vai asins sagatavošanas nodaļas izsaukuma ārkārtējā situācijā, kad trūkst noteiktas asins grupas asiņu, — 17,07 eiro.

## Atsauces

## Ārējās saites
Kotabato

**Kotabato** (, , , ) ir neatkarīga iekļautā pilsēta Filipīnās, Bangsamoro autonomajā reģionā, tā faktiskais administratīvais centrs. Atrodas Mindanao salas rietumos Dienvidķīnas jūras Moro līča krastā Mindanao upes deltā uz salas starp Kotabato un Tamontakas attekām. Dažkārt ģeogrāfiski un statistiski tiek pieskaitīta Ziemeļmagindanao provincei, no kuras ir administratīvi un politiski neatkarīga. Lielākā daļa iedzīvotāju ir magindanaji (50 %), sebuāņi (14 %), tagali (10 %), iranuni (7 %) un visaji (3 %). Ap 76 % pilsētas iedzīvotāju ir musulmaņi.

## Vēsture
Apdzīvotā vieta pastāvējusi kopš 13. gadsimta. Pēc piekrastes musulmaņu iekarošanas pilsēta attīstījās kā reģionāls tirdzniecības centrs. Ap 1711. gadu uz Tamontaku mūsdienu pilsētas teritorijā tika pārcelta Magindanao sultāna rezidence. 1861. gadā sultāns piekrita, ka spāņi šeit ierīkoja savu garnizonu. 1871. gadā uz Kotabo no Zamboangas tika pārcelta koloniālā Mindanao militārā distrikta administrācija. Pēc zemestrīces, kas nopostīja pilsētu, 1899. gadā spāņu administrācija un garnizons pameta Kotabato, kam sekoja slaktiņš, kurā tika nogalināti vai aizvesti verdzībā palikušie kristiešu iedzīvotāji. 1900. gadā pilsētu ieņēma amerikāņi. No 1920. līdz 1967. gadam Kotabato bija Kotabato provinces galvaspilsēta. 1959. gadā Kotabato tika oficiāli piešķirts pilsētas statuss, bet 1979. gadā — neatkarīgas augsti urbanizētas pilsētas statuss. Lai arī Kotabato bija Musulmaņu Mindanao autonomā reģiona administratīvais centrs, līdz 2019. gadam tas administratīvi ietilpa Soksksarhenas reģionā. 2019. gada plebiscītā pilsētas iedzīvotāji nobalsoja par iekļaušanos jaundibināmajā Bangsamoro autonomajā reģionā.

## Atsauces

## Ārējās saites
Sidnija Svīnija

**Sidnija Bernisa Svīnija** (; dzimusi ) ir amerikāņu aktrise.

Atpazīstamību ieguva ar lomām HBO seriālos "Eiforija" (*Euphoria*, 2019—pašlaik) un "Baltais lotoss" (2021) pirmajā sezonā, par ko 2022. gadā saņēma divas nominācijas ''Primetime Emmy'' balvai.

Atveidojusi nelielas lomas televīzijas seriālos "Izredzētie: Pasauli glābjot", "Noziedzīgie prāti", "Grejas anatomija", vēl filmējusies tādos seriālos kā *[[Everything Sucks!]]* un *[[The Handmaid's Tale]]*, kā arī miniseriālā "Asi priekšmeti" (*Sharp Objects*). 2019. gadā viņa piedalījās Kventina Tarantīno filmā "Reiz Holivudā", vēl filmējusies tādās filmās kā *[[The Ward]]* (2010), "Zem sudraba ezera" (2018), "Vērotāji" (2021), "Mīlu tevi ienīst" (*Anyone but You*, 2023), "Ēdene" (2024), "Nevainīgā" (2024) un "Mājkalpotāja" (*The Housemaid*, 2025).

## Atsauces

## Ārējās saites
Glinisa Džonsa

**Glinisa Mārgrita Peina Džonsa** (; dzimusi , mirusi ) bija britu aktrise. Savā astoņas desmitgades ilgajā teātra un kino karjerā, Džonsa piedalījusies vairāk nekā 60 filmās un 30 lugās. Savas karjeras laikā viņa saņēmusi dažādus apbalvojumus, tostarp ''Tony'' balvu un ''Drama Desk'' balvu, kā arī nominācijas Amerikas Kinoakadēmijas balvai, Zelta globusa balvai un Lorensa Olivjē balvai. Viņa bija viena no pēdējām dzīvajām lielākajām Holivudas zelta laikmeta un klasiskā Apvienotās Karalistes kino zvaigznēm.

Džonsa dzimusi Pretorijā, Dienvidāfrikā, velsiešu aktiera Mervina Džonsa ģimenē. Jau no agras bērnības viņa piedalījās teātra izrādēs, un pusaudža vecumā viņa atveidoja skatuves dejotāju, savā kino debijas lomā, filmā *[[South Riding]]* (1938). Plašāku atpazīstamību ieguva 1940. gados pēc Annas lomas kara drāmas filmā *[[49th Parallel]]* (1941), par kuru viņa ieguva Nacionālās kinokritiķu padomes balvu par labāko aktierspēli, kā arī atveidoja galvenajās lomas filmās *[[Miranda (1948. gada filma)|Miranda]]* (1948) un *[[Third Time Lucky]]* (1949). Pēc Apvienotās Karalistes un ASV kopražojuma filmas *[[No Highway in the Sky]]* (1951) izdošanas, Džonsa sāka arvien biežāk filmēties ASV un citās valstīs. 1952. gadā viņa debitēja televīzijā un Brodvejā, kā arī atveidoja galvenās lomas tādās filmās kā *[[The Sword and the Rose]]* (1953), *[[The Weak and the Wicked]]* (1954), *[[Mad About Men]]* (1954), *[[The Court Jester]]* (1955), *[[The Sundowners]]* (1960), *[[The Cabinet of Caligari]]* (1962), *[[The Chapman Report]]* (1962) un *[[Under Milk Wood]]* (1972). Televīzijā viņa filmējās pati savā situāciju komēdijseriālā *Glynis* (1963).

1990. gados filmējusies filmās ''The Ref'' (1994), "Kamēr tu gulēji" (1995) un *[[Superstar]]* (1999).

Džonsa bija pazīstama ar savu aizsmakušo balsi, gan kino, gan teātrī Džonsa dziedāja īpaši viņai rakstītas dziesmas, tostarp *Sister Suffragette*, kuru sarakstīja brāļi Šermani Disneja filmai "Mērija Popinsa" (1964), par ko viņa saņēma ''Laurel'' balvu, kā arī Stīvena Sondheima komponēto dziesmu *[[Send In the Clowns]]* Brodvejas mūziklam *[[A Little Night Music]]* (1973), par ko viņa saņēma *Tony* balvu un *Drama Desk* balvu.

## Atsauces

## Ārējās saites
Lauru dzimta

**Lauru dzimta** (*Lauraceae*) ir lauru rindas augu dzimta. Dzimtā ir aptuveni 2850 sugas, kas ietilpst aptuveni 59 ģintīs. Zināmākās ģintis ir lauri, avokado un kanēļkoki. Lauru dzimtas augi izplatīti silto zemju teritorijās, it īpaši, Dienvidāzijā un Dienvidaustrumāzijā. Daudzas lauru dzimtas sugas ir ļoti indīgas.

## Klasifikācija
Lauru dzimta augu klasifikācijā sīkāk dalās 6 ciltīs, aptuveni 59 ģintīs un aptuveni 2850 sugās. Šīs 6 lauru dzimtas ciltis ir šādas:
*  (43 ģintis)
*  (1 ģints)
*  (1 ģints)
*  (12 ģints)
*  (1 ģints)
*  (1 ģints)

## Ārējās saites
Vsevolods Pudovkins

**Vsevolods Pudovkins** (; dzimis , miris ) bija krievu kinorežisors, kinoscenārists un aktieris. Kopā ar laikabiedru Sergeju Eizenšteinu ir viens no padomju kinomontāžas skolas pamatlicējiem. Trīskārtējs Staļina prēmijas laureāts. PSRS Tautas skatuves mākslinieks (1948. gads). Miris Dubultos. Sevišķi slavenas ir Pudovkina 20. gadsimta divdesmito gadu mēmās filmas — "Šaha drudzis" (*Шахматная горячка*, 1925), "Māte" (*Мать*, 1926), "Sanktpēterburgas gals" (*Конец Санкт-Петербурга*, 1927) un "Čingizhana pēctecis" (*Потомок Чингисхана*, 1928).

## Ārējās saites
Gaides katoļu baznīca

{
  "type": "ExternalData",
  "service": "geoshape",
  "ids": "Q12654723"
}

**Gaides Krustā sistā Jēzus baznīca** () ir Romas katoļu dievnams, kas atrodas Lietuvas galējos ziemeļaustrumos, Utenas apriņķa Ignalinas rajona pašvaldības Gaides ciemā. Baznīca atrodas apmēram 3 kilometrus no Baltkrievijas robežas. Dievkalpojumi lietuviski un poliski.

1514. gadā Gaide piederēja Drisvjatu draudzei (mūsdienās Baltkrievijā). 1726. gadā tika uzbūvēta koka kapela, kas tika sagrauta Koscjuško sacelšanās laikā. 1812. gadā kapela atjaunota. 1883. gadā tika uzcelta jauna koka baznīca. 1925. gadā tika nodibināta atsevišķa Gaides draudze. 1938. gadā baznīcu pārbūvēja un uzcēla torni.

## Ārējās saites
Čičisteras katedrāle

{
  "type": "ExternalData",
  "service": "geoshape",
  "ids": "Q1736182"
}


**Čičisteras katedrāle** () jeb **Svētās Trīsvienības katedrāles baznīca** () ir no 1075. līdz 1108. gadam celta anglikāņu katedrāle, kas atrodas Anglijas dienvidos, Rietumsaseksas Čičisteras pilsētā. 681. gadā dibinātās Čičisteras diecēzes galvenā baznīca.

Katedrāles celtniecība tika uzsākta pēc tam, kad bīskapa sēdeklis tika pārcelts no Selsī abatijas. 1108. gadā katedrāle tika iesvētīta. Netipiski citām Anglijas katedrālēm, Čičisteras baznīcai ir atsevišķi stāvošs zvanutornis (kampanile). Katedrālē apglabāts bīskaps, svētais Čičisteras Ričards (*Richard of Chichester*, 1197—1253), kas viduslaikos katedrāli padarīja par svētceļojumu mērķi. 1861. gadā no sava svara sagruva katedrāles tornis, kas tika atjaunots.


Chichester_Cathedral,_south-west_aspect.jpg
Chichester_Cathedral_High_Altar,_West_Sussex,_UK_-_Diliff.jpg
Chichester_Cathedral_Choir,_West_Sussex,_UK_-_Diliff.jpg
Chichester_Cathedral_Organ_2_(5696133663).jpg
Chicathedralplan.jpg


## Ārējās saites
*
Kristiāns Olivers

**Kristiāns Olivers** (; dzimis **Kristiāns Klepsers** (*Christian Klepser*) , miris ) bija vāciešu aktieris.

Dzimis Rietumvācijas pilsētā Cellē. Pieaudzis pārcēlās uz ASV, lai strādātu par modeli, vēlāk apmeklēja aktiermeistarības nodarbības Ņujorkā un Losandželosā. No 2002. līdz 2004. gadam Olivers piedalījās Vācijas asa sižeta seriālā "Trauksme Kobrai 11 — Lielceļa policija" 28 sērijās. Filmējies tādās filmās kā "Labais vācietis" (*The Good German*, 2006), "Speed Racer: Ašais braucējs" (*Speed Racer*, 2008), "Valkīra" (*Valkyrie*, 2008) un "Trīs musketieri" (*The Three Musketeers*, 2011).

Olivers un viņa abas meitas gāja bojā  pēc četrvietīgās privātās lidmašīnas avārijas pie Bekijas krastiem. Visi, tostarp pilots, gāja bojā negadījuma vietā.

## Atsauces

## Ārējās saites
Arābijas tuksnesis

**Arābijas tuksnesis** (, *ṣ-ṣaḥrāʔi l-ʿarabiyya*) ir smilšu tuksnešu ekoreģions Tuvajos Austrumos. Aizņem lielāko daļu Arābijas pussalas un iestiepjas Sīnāja pussalā. Tuksneša garums ir 2100 km, bet platums ir aptuveni 1100 km. Arābijas tuksneša platība pēc dažādām aplēsēm ir no 0,5 līdz 2,33 miljoniem km². Pēc platības tas ir piektais lielākais tuksnesis pasaulē, trešais lielākais smilšu tuksnesis pasaulē un lielākais tuksnesis Āzijā. Lielākā daļa no tuksneša atrodas Saūda Arābijas teritorijā, bet tas iestiepjas arī Kuveitas, Irākas, Jordānijas, Izraēlas, Ēģiptes, Jemenas, Omānas, Apvienoto Arābu Emirātu un Kataras teritorijā. Arābijas tuksnesī valda sauss un karsts klimats. Galvenās Arābijas tuksneša daļas ir Rubelhālī dienvidos, Nefūds ziemeļos un tos savienojošā Dehna.

## Atsauces

## Ārējās saites
Deivids Souls

**Deivids Souls** (; dzimis **Deivids Ričards Solbergs** (*David Richard Solberg*) , miris ) bija amerikāņu-britu aktieris un dziedātājs.

Pazīstams ar detektīva Keneta "Hača" Hačinsona lomu televīzijas seriālā "Stārskijs un Hačs" (*Starsky & Hutch*, 1975—1979); Džošua Bolta lomu seriālā *[[Here Come the Brides]]* (1968—1970) un virsnieka Džona Deivisa lomu filmā *[[Magnum Force]]* (1973). Kā dziedātājs viņš izpildījis tādās dziesmas kā *Don't Give Up on Us* (Nr. 1 ASV, Kanādā un Apvienotajā Karalistē) 1976. gadā un *Silver Lady* (Nr. 1 Lielbritānijā) 1977. gadā. Viņš arī filmējies populārajā ASV televīzijas filmā *[[Salem's Lot (filma)|Salem's Lot]]*, kuras pamatā ir tāda paša nosaukuma Stīvena Kinga romāns.

Vēl piedalījies tādās filmās kā *[[Johnny Got His Gun]]* (1971), *[[Appointment with Death]]* (1988), *[[Pentathlon]]* (1994), "Stārskijs un Hačs" (2004) un "Zaņķis" (*Filth*, 2013).

Souls nomira Londonas slimnīcā  80 gadu vecumā.

## Atsauces

## Ārējās saites

*
Ajutaja

{
  "type": "ExternalData",
  "service": "geoshape",
  "ids": "Q781931"
}


**Ajutaja** () bija taju izveidotās Ajutajas Karalistes galvaspilsēta, ar pārtraukumiem, no 1351. gada līdz 1767. gadam, kad to nopostīja birmieši. Pilsētas drupas no 1991. gada ir UNESCO Pasaules mantojuma objekts. Izveidots arheoloģiskais parks.

Pilsētas uzplaukuma periodā tajā bija 3 karaļa pilis, 375 tempļi (to starpā kristiešu baznīcas), 29 forti, 94 pilsētas vārti. Pilsētā uzturējās arī ārzemnieki — franči, portugāļi, japāņi, holandieši, angļi.

## Attēlu galerija

ワット・ラーチャブーラナ.JPG
Templo_Thammikarat,_Ayutthaya,_Tailandia,_2013-08-23,_DD_08.jpg
Sunset_at_Wat_Chaiwatthanaram,_Ayutthaya,_Thailand.jpg
Wat_Phra_Si_Sanphet_Ayutthaya_at_night.jpg


## Ārējās saites
Dieviete

[thumbnail|upright=1.0|Glezna, kurā attēlota veiksmes dieviete [Fortūna]]
**Dieviete**, arī **dieve**, ir dievības sievišķīgā forma vai izpausme. Dievietes dažādās kultūrās un reliģiskajās tradīcijās atšķirīgi attēlotas, tām piedēvētas dažādas īpašības un funkcijas. Visbiežāk dievietes tiek saistītas ar dažādām sieviešu izpausmēm un tām raksturīgām darbībām, piemēram, ar skaistumu, mīlestību, auglību, dzimšanu, mātišķumu, radošumu, mājas pavarda uzturēšanu, aušanu. Ir arī dievietes saistībā ar ne tik sievišķīgām lietām, piemēram, ar kariem, maģiju, stratēģiju, medībām, gudrību, debesīm, taisnīgumu. Dažādās kultūrās katra dieviete atbild par noteiktu dzīves sfēru.

## Ārējās saites
Dienvidlanao

**Dienvidlanao** (, , ) ir viena no Filipīnu provincēm valsts dienviddaļā, Bangsamoro autonomajā reģionā. Administratīvi dalās 1 pilsētā un 39 municipalitātēs un sīkāk 1159 barangajās. Provinces galvaspilsēta un lielākā pilsēta ir Maravi. 

## Iedzīvotāji
Lielākā daļa provinces iedzīvotāju ir maranavi (1 114 765 cilvēki, 93,3 % no iedzīvotāju skaita), kā arī visaji, sebuāņi, ilongi un iranuni. Pēc konfesionālās piederības 94 % ir musulmaņi.

## Ģeogrāfija
Province izvietojusies Mindanao salas vidusdaļā. Ziemeļrietumos robežojas ar Ziemeļlanao, ziemeļaustrumos — ar Iliganas neatkarīgo pilsētu, austrumos — ar Bukidnonu, dienvidos — ar Kotabato un Ziemeļmagindanao, bet dienvidrietumos tās krastus apskalo Sulavesi jūras Moro līča atzars Iljanas līcis. Provinces centrā atrodas Lanao ezers, kas devis provincei savu nosaukumu. Reljefs lielākoties kalnains, augstākā virsotne ir aktīvs vulkāns Ragangs (2815 m vjl). Valda subtropu klimats.

## Vēsture
Pirms islāma ienākšanas lanaju zemēs šeit pastāvēja valstiski veidojumi, kas minēti jau 13. gadsimta ķīniešu hronikās. No 1616. līdz 1904. gadam ap Lanao ezeru pastāvēja Lanao Četru Valstu (sultanātu) konfederācija (*Pat a Pangampong sa Ranao*) — Bajabao, Masiu, Unajana un Baloi. Vēl mūsdienās pastāv 2007. gadā ar prezidenta rīkojumu dibinātā Lanao konsultatīvā padome, kas koordinē Filipīnu valsts valdības attiecības ar 16 karaļnamiem Lanao apgabalā. Spānijas koloniālā vara vairākkārt neveiksmīgi mēģināja pakļaut Lanao un tikai 1895. gadā tiem izdevās to iekarot, ierīkojot garnizonu Dansalanā (mūsdienu Maravi). Tikai 1914. gadā, amerikāņu koloniālajā laikā, sultanātu konfederācija tika reorganizēta par Lanao provinci. 1959. gadā provinci sadalīja divās — Ziemeļlanao ar centru Iliganā un Dienvidlanao ar centru Maravi. 1989. gadā province plebiscīta rezultātā pievienojās Musulmaņu Mindanao autonomajam reģionam (kopš 2019. gada — Bangsamoro autonomais reģions).

## Atsauces

## Ārējās saites
2024. gada Ķīnas Republikas prezidenta vēlēšanas

**2024. gada Ķīnas Republikas prezidenta vēlēšanas** () bija astotās prezidenta un viceprezidenta vēlēšanas Taivānas vēsturē, kuras norisinājās . Līdzšinējā prezidente Cai Inveņa no Demokrātiskās progresīvās partijas (DPP) nevarēja atkārtoti kandidēt amata termiņu ierobežojumu dēļ. Vēlēšanas notika kopā ar parlamenta vēlēšanām.

Lai Čingte ar 40,05% balsīm tika ievēlēts par prezidentu. Pprezidenta inaugurācija notika .

## Atsauces
Tekken

***Tekken*** (, burtiski "Dzelzs dure") ir kausanās datorspēle, kuru izveidoja Seīči Ishī un to izstrādā japāņu kompānija *[[Bandai Namco Studios]]*. Franšīzē ietilpst arī vairāki animācijas seriāli pilnmetrāžas filmas. Atsevišķi spēles tēli ir izmantoti spēlē *[[Street Fighter X Tekken]]*. Spēļu sērija stāsta par starptautisku cīņas sporta čempionātu "The King of the Iron Fist", ko rīko korumpētā Mišima ģimene. Sērija ir ieguvusi pārsvarā pozitīvas kritiķu atsauces.

## Spēles

### Galvenās spēles

## Tēli

## Atsauces

## Ārējās saites
* Oficiālā mājaslapa
Dr. Jekyll and Mr. Hyde (1931. gada filma)

***Dr. Jekyll and Mr. Hyde*** ir 1931. gada ASV šausmu filma, kuras režisors un producents ir Rubens Mamuljans. Filmā galvenās lomas atveido Fredriks Mārčs, Miriama Hopkinsa un Roza Hobarta. Filma ir Roberta Luisa Stīvensona 1886. gada noveles "Doktora Džekila un mistera Haida dīvainais stāsts" adaptācija.

Filma stāsta par ārstu Doktoru Džekilu, kurš iedzer dziru, kas viņu no vieglprātīga zinātnieka pārvērš par slepkavniecisku maniaku.

Filmas *Dr. Jekyll and Mr. Hyde* pirmizrāde notika  un to izplatīja *[[Paramount Pictures]]*. Filma izdošanas brīdī bija finansiāli veiksmīga un saņēma pozitīvas kritiķu atsauksmes. Nominēta Amerikas Kinoakadēmijas balvai, Mārčs par savu tēlojumu saņēma balvu kategorijā "Labākais aktieris galvenajā lomā", dalot to ar Volisu Bīriju par filmu *[[The Champ]]*.

## Atsauces

## Ārējās saites
Lanao ezers

**Lanao ezers** (, ,  vai *Ranaw*) ir saldūdens ezers Filipīnās, Mindanao salas lielākais, kā arī valsts dziļākais un otrs lielākais ezers. Viens no senākajiem pasaules ezeriem — tas pildīts ar ūdeni vismaz 2 miljonus gadu. Ezerdobe veidojusies tektoniski-vulkāniskā procesā aizsprostojot ieplaku starp divām kalnu grēdām. Ezerā ietek vairākas upes, lielākās no kurām ir Ramaina, Taraka, Gata un Masiu, bet iztek Agusa uz Boholas jūras Iliganas līci ziemeļos. 1950. gados sākās hidroelektrostaciju kaskādes izbūve uz iztekošās Agusas, bet 1978. gadā Maravi pilsētā pie Agusas iztekas tika uzbūvēts ezera līmeni regulējošs dambis ar hidroelektrostaciju *Agus I*, faktiski pārvēršot ezeru par HES ūdenskrātuvi. Ezerā četras salas, lielākā no kurām ir Nusa.

Ezera nosaukums ap to dzīvojošo maranavu valodā nozīmē ‘ezers’ un no tā atvasināts pašas tautas nosaukums, kas nozīmē ‘ezera ļaudis’. 1965. gadā ezeru oficiāli pārdēvēja par **Sultāna Alonto ezeru**, bet 1972. gadā tam tika atgriezts vēsturiskais nosaukums.

## Atsauces

## Ārējās saites
Katīču luterāņu baznīca

{
  "type": "ExternalData",
  "service": "geoshape",
  "ids": "Q25496695"
}

**Katīču evaņģēliski luteriskā baznīca** () ir 1734. gadā uzcelts Lietuvas evaņģēliski luteriskās baznīcas dievnams, kas atrodas Lietuvas rietumos, Klaipēdas apriņķa Šilutes rajona pašvaldības Katīču miestā. Baznīca ir valsts nozīmes Lietuvas kultūras piemineklis (unikālais kods — 2293).

Draudze Katīčos tika nodibināta 1558. gadā. 1568. gadā tika uzcelta pirmā baznīca. Pēc 18. gadsimta sākuma mēra apkaimē apmetās daudz vācu iedzīvotāji, dievkalpojumi notika gan vāciski, gan lietuviski. 1738. gadā tika uzcelta pašreizējā baznīca. 1809. gadā to apmeklēja karaliene Luīze un uzdāvināja baznīcai zvanu. 1894. gadā baznīca tika rekonstruēta. Tā necieta Otrajā pasaules karā. Tomēr 1955. gadā tā tika nacionalizēta un tajā iekārtota kinozāle. Tomēr iedzīvotāji atteicās apmeklēt iestādījumu, un 1958. gadā baznīca tika atdota ticīgajiem.


Katyčiai, liuteronų bažnyčia, kaminas.JPG
Katyčiai, liuteronų bažnyčia, interjeras.JPG
Katyčiai,_liuteronų_bažnyčia,_vargonai.JPG


## Ārējās saites

* Ieraksts Lietuvas kultūras vērtību reģistrā
Rubens Mamuljans

**Rubens Zekerijs Mamuljans** (; dzimis , miris ) bija armēņu izcelsmes amerikāņu kino un teātra režisors.

## Karjera
Savas karjeras sākumā strādājis gan Londonas, gan Ņujorkas teātros.

Savu pirmo filmu *[[Applause (filma)|Applause]]* režisējis 1929. gadā. Tā bija viena no agrīnajām skaņu filmām un ir iekļauta ASV Nacionālajā kino reģistrā. 1931. gadā režisējis kriminālfilmu *[[City Streets]]* ar Gēriju Kūperu galvenajā lomā un šausmu filmu *[[Dr. Jekyll and Mr. Hyde (1931. gada filma)|Dr. Jekyll and Mr. Hyde]]* ar Fredriku Mārču galvenajā lomā. Mārčs par savu tēlojumu saņēma Amerikas Kinoakadēmijas balvu kategorijā "Labākais aktieris galvenajā lomā".

Lielus panākumus guva vēsturiskā drāma "Karaliene Kristīne" (*Queen Christina*, 1933), kur tēloja Grēta Garbo. 1935. gadā iznāca Mamuljana pirmā krāsu filma *[[Becky Sharp]]*. Lielus panākumus guvis arī ar filmām *[[The Mark of Zorro]]* (1940) un *[[Blood and Sand]]* (1941). Vēlāk režisējis arī filmas *[[Rings on Her Fingers]]* (1942) un *[[Summer Holiday]]* (1948).

Mamuljana pēdējā režisētā filma bija muzikāla romantiskā komēdija "Zīda zeķes" (*Silk Stockings*, 1957) ar Fredu Astēru galvenajā lomā. Savu kino režisora karjeru beidzis pēc tam, kad atlaists no režisora amata divās filmās pēc kārtas: *[[Porgy and Bess]]* (1959) un "Kleopatra" (*Cleopatra*, 1963). Iepriekš atlaists arī no filmas "Laura" (1944) uzņemšanas.

## Ārējās saites